3. tramvaju maršruts (Rīga)

3. tramvaju maršruts ir Rīgas sabiedriskā transporta tramvaju maršruts, kas kursē no Juglas apkaimes Vidzemes priekšpilsētā līdz Ķengaragam, Latgales priekšpilsētā.

3. tramvaju maršruta kopējais garums ir 34,031 km. Virziena Jugla — Ķengarags kopējais garums ir 16,973 km, bet virziena Ķengarags — Jugla kopējais garums ir 17,058 km.

Darbdienās pa 3. tramvaju maršrutu kursē tikai 2 tramvaji, kuri pavisam veic tikai 30 reisus (09.2014), bet brīvdienās nekursē neviens tramvajs. Šobrīd 3. tramvaju maršruts ir otrais garākais tramvaju maršruts Rīgā.

3. tramvaju maršrutu apkalpo RP SIA "Rīgas satiksme" 3. tramvaju depo.

No 2021. gada 16. janvāra līdz 31. augustam maršruts uz laiku bija slēgts, saistībā ar otrā ārkārtas stāvokļa izsludināšanu valstī un COVID-19 pandēmijas izraisīto reisu samazināšanu. No 2021. gada 3. novembra maršruts COVID-19 pandēmijas izraisītā transportlīdzekļu vadītāju trūkuma dēļ uz laiku atkal ticis slēgts.

Maršruts 

Virzienā Jugla — Ķengarags tramvaji brauc pa šādām ielām: Brīvības gatve, Ropažu iela, Brīvības gatve, Gaisa tilts, Brīvības iela, K. Barona iela, Radio iela, Prāgas iela, Centrāltirgus iela, Maskavas iela, Mazā Krasta iela, Īsā iela un Maskavas iela.

Virzienā Ķengarags — Jugla tramvaji brauc pa šādām ielām: Maskavas iela, Īsā iela, Mazā Krasta iela, Maskavas iela, Centrāltirgus iela, Prāgas iela, Radio iela, K. Barona iela, Brīvības iela, Gaisa tilts, Brīvības gatve, Ropažu iela un Brīvības gatve.

Pieturvietas 
3. tramvaju maršrutā pavisam kopā ir 78 pieturas. Virzienā Jugla — Ķengarags ir 39 pieturas, bet virzienā Ķengarags — Jugla ir 39 pieturas.

Maršruts ar mainītu virzienu 
Virzienā 3. tramvaju depo (Fridriķa ielā) — Jugla tramvaji brauc pa šādām ielām: Maskavas iela, Īsā iela, Mazā Krasta iela, Maskavas iela, Centrāltirgus iela, Prāgas iela, Aspazijas bulvāris, K. Barona iela, Brīvības iela, Gaisa tilts, Brīvības gatve, Ropažu iela un Brīvības gatve.

Virzienā Jugla — 3. tramvaju depo (Fridriķa ielā) tramvaji brauc pa šādām ielām: Brīvības gatve, Ropažu iela, Brīvības gatve, Gaisa tilts, Brīvības iela, K. Barona iela, Aspazijas bulvāris, Prāgas iela, Centrāltirgus iela, Maskavas iela, Mazā Krasta iela, Īsā iela un Maskavas iela.

Virzienā 3. tramvaju depo (Fridriķa ielā) — Ķengarags tramvaji brauc pa Maskavas ielu.

Virzienā Ķengarags — 3. tramvaju depo (Fridriķa ielā) tramvaji brauc pa Maskavas ielu.

Maršruta ar mainītu virzienu pieturvietas 
Virzienā 3. tramvaju depo (Fridriķa ielā) — Jugla ir 29 pieturas.

Virzienā Jugla — 3. tramvaju depo (Fridriķa ielā) ir 30 pieturas.

Savukārt, virzienā 3. tramvaju depo (Fridriķa ielā) — Ķengarags ir 10 pieturas.

Tāpat arī virzienā Ķengarags — 3. tramvaju depo (Fridriķa ielā) ir 10 pieturas.

Vēsture 
Šis maršruts atklāts 1954. gadā. Sākotnēji tas kursēja no Keramikas līdz Biķernieku ielai. 1960. gadā novirzīts uz Ropažu ielu. 1984. gadā maršruts tika slēgts, bet 2002. gadā tas tika izveidots no Doles līdz Juglai. Pēdējos gados maršrutā notikušas vidēji lielas pārmaiņas. No 2013. gada 14. aprīļa līdz 2013. gada 28. maijam 3. tramvajs kursēja līdz 45. vidusskolai, bet pasažieri varēja pārsēsties 6T. autobusā. Virzienā uz Juglu 6T. autobuss brauca pa Apes ielu un Brīvības ielu un pieturēja parastajās autobusiem paredzētajās pieturās. Virzienā no Juglas 6T. autobuss brauca pa Brīvības ielu un pie Alfas nogriezās pa Ropažu ielu un pieturēja tramvaja pieturvietās. No 2013. gada 28. maija 3. tramvajs atkal kursē līdz Juglai. 2013. gada 22. oktobrī 3. tramvajs atkal sāka pieturēt pieturā "Meža skola", tieši tajā pašā dienā tika pabeigti rekonstrukcijas darbi. No 2017. gada 5. jūnija 3. maršruta tramvaji virzienā no Juglas uz Ķengaragu brauc pa Krišjāņa Barona ielu, Radio ielu, 13. janvāra ielu, Prāgas ielu un tālāk pa maršrutu. Maršruta pieturvieta „Aspazijas bulvāris” aizstāta ar pieturvietu „Stacijas laukums”.
2018. gada 3. martā virzienā uz Juglu tika ieviesta pagaidu pieturvieta „Aspazijas bulvāris”, taču 9. jūnijā pagaidu pietura slēgta, un 3. tramvajs arī virzienā uz Juglu apstājas pieturvietā “Stacijas laukums”.

Skatīt arī 
 Rīga
 Autobusu satiksme Rīgā
 Trolejbusu satiksme Rīgā
 Tramvaju satiksme Rīgā
 Sabiedriskais transports Rīgā
 Rīgas satiksme
 Rīgas metropolitēns

Piezīmes un atsauces

Atsauces

Ārējās saites 
 www.rigassatiksme.lv
 
 
 

03